Az esélytelenek izgalma – tempty.hu
Az esélytelenek izgalma	by tempty	2014. október 16.2014. december 27.	Ott mosolyogtak a választási plakátokon, viaszosra fotosoppolva. Olyan szervezetek színeiben, amelyekről élő ember nem hallott, csak az utóbbi egy-két hónapban. Akkor viszont úgy tettek, mintha tényleg kampányolnának. Hogy mi mellett vagy ellen, a fene se tudta.
A politika most nem érdekel, csak ennek az egésznek a lélektana. Vajon mi visz rá valakit, hogy óriásplakáton akarja viszontlátni magát egy olyan küzdelem részeseként, amiben esélye sincs?
Annyira jó érzés az utcán a saját fejének méteres másával szembesülni? Netalán eldicsekedni vele a családnak, a barátoknak és az ismerősöknek, hogy „a Pitymallat utca sarkán lévő benzinkútnál ott vagyok, meg lehet nézni, gyerekek”? Közvetlenül A Párt, Az Ellenpárt-foszlány meg az Anti- gazsisták mellett – milyen májer dolog ez!
Felesleges képfelirat. | Fotó: mno.hu
Az ötletben semmi rossz nincs, elvégre mindenkinek jár tizenöt perc hírnév. Lehet érte vetkőzni, vagy öltönyt-kosztümöt húzni. A cél ilyenkor ugyanaz: az ismertség meg a pénz.
Persze, vannak, akik kikérik maguknak az effajta alantas motivációt, és büszkén vallják, hogy meg akarják váltani a világot. Legalábbis az országot. A választások környékén előbújtak valami egérlyukból, majd kerestek maguknak valami címkét, ami alatt megpróbálták kifaragni a hitelesség emblémáját – sajtból. Az szavazott rájuk, akinek a mostani helyzetnél a zsákbamacska is jobb.
A függetlenek voltak a kedvenceim. „Pista vagyok, 50 éve Szotyoládon lakom, ismerem a település problémáit.” És akkor a szotyoládiak elgondolkodnak rajta, hogy Pista jobb-e, vagy A Párt embere.
Pista bal már nem lehet, mert olyan nincsen. Legfeljebb elácsorog valahol középen. Furcsa, hogy olyan érvet hoz fel maga mellett, aminek alapján akár a komplett helyi nyugdíjasklub elmehetne polgármester- vagy képviselőjelöltnek, hiszen ők is ott élnek egy ideje, csak nem jutott eszükbe a plakáton pózolás ötlete.
Ami közös az összes kicsiben és függetlenben, az a szánni való esélytelenség terhe. Oké, hogy valahol a részvétel a fontos, nem pedig a győzelem – de ez nem az a meccs. Semmilyen előny vagy érdem nem származik később abból, hogy „indultam a 2014-es önkormányzati választásokon a parasznyai kettes körzetben”.
Vagy mégis, csak én nem ismerem fel? Talán valamiféle újjáéledt hippimozgalom ez, ahol mindenki igyekszik jobbá tenni a mindenséget, csak a virágmintás maxiruha helyett fehér blúz meg blézer kell?
A tavaly még sehol sem volt mozgalmak arra alapoznak, hogy a nép a Rántotthúsevők Pártja feliratot meglátva rádöbben: „ohó, én is szívesen tömök rántott húst az arcomba, nesztek, itt egy iksz a szavazólapra”?
A függetlenek pedig becélozzák a végképp kiábrándultakat, akik már nem tömnek semmit sehova, és a megközelíthetetlen pártkatonák helyett Pistákat akarnak? Egyáltalán hova vezet ez, hogy célok és ideák sehol sincsenek, csak érzések, indulatok, hetekre szóló ígéretek, meg órabéres aktivisták, akik horkolnak a térre állított pulpitus rejtekében?
Remélem, nem mindenkinél oda, ahova nálam vezetett. Hogy hiába volt választék, hiába volt vécépapírtekercs hosszúságú a jelölteket felsorakoztató papír – egyikükkel sem bírtam egy tollvonás erejéig azonosulni.
Tempty.hu / Temptylicious 2014.10.16.
[ rövid link: on.tempty.hu/1wb234C ]
A közéleti érzéketlenségről
Boldogan nem szavazok
A temptycillin kockázatai és mellékhatásai
Öröm az ürömben – sírni márpedig kell!
Fél almák társasága: a boldogság odakint van?
Hermione tudja
Add tovább:Megosztás Facebookon(Új ablakban nyílik meg)Twitter oldalon való megosztásához kattintás ide(Új ablakban nyílik meg)LinkedIn oldalon való megosztásához kattintás ide(Új ablakban nyílik meg)Tumblr oldalon való megosztásához kattintás ide(Új ablakban nyílik meg)Pinterest oldalon való megosztásához kattintás ide(Új ablakban nyílik meg)Google+ oldalon való megosztásához kattintás ide(Új ablakban nyílik meg)Reddit oldalon való megosztásához kattintás ide(Új ablakban nyílik meg)Pocket oldalon való megosztásához kattintás ide(Új ablakban nyílik meg)WhatsApp megosztásához kattintás ide(Új ablakban nyílik meg)Skype megosztásához kattintás ide(Új ablakban nyílik meg)Kattints ide a nyomtatáshoz(Új ablakban nyílik meg)Click to email(Új ablakban nyílik meg)Kedvelem ezt?Kedvelés Betöltés…	Categories: cikkekCímkék: kampány, Magyarország, párt, politika, Temptylicious, választás, választás 2014	Bejegyzés navigáció
Előző bejegyzésA temptycillin kockázatai és mellékhatásaiKövetkező bejegyzésKöszönet a kitárulkozóknak – egy bátor kismamával készített interjú margójára
4 Comments	N. Nikolett szerint:	2014. október 17. - 12:57	Ezt a plakátot én is láttam. Mondtam is a férjemnek, hogy megihletett a szlogen, az enyém ez lenne: “Én vagyok Zugló problémája. Szavazzon rám, és elköltözöm!” (Bár ez egy lenne a sok választási hazugság közül, mert nem ott élek.) Amúgy lehet, egy propagandazseniről van szó, Klapka is a béna reklámjával lett híres. :D Szerintem a nímandok nem az aktuális választás megnyerésére mennek, hanem az ismertségre. Ezt igyekeznek majd győzelemmé feltornázni az elkövetkező 3. vagy 4. választásra.
Válasz	tempty szerint:	2014. október 18. - 23:57	igen, talán herczeg úr lesz a minimalista politikai marketing szülőatyja @;D a velős üzenet amúgy nem hülyeség, csak hát a kivitelezés, ugye…
áh, ez logikusan hangzik. csak azt nem vágom, miért pont a választások előtt kell kilépni a reflektorfénybe. nem lenne jobb egy kicsit hamarabb gyűjtögetni a szimpatizánsokat?
Válasz	N. Nikolett szerint:	2014. október 19. - 13:03	Ilyenkor tudnak a kampányhoz pénzt igényelni, meg az aktivisták is kampányidőszakban mozgósíthatók, illetve ilyenkor foglalkoznak jobban az emberek a témával.
Igen, azért a wordben összedobott fekete-fehér A5-ös lap nem a plakátok csúcsa. :D
Válasz	tempty szerint:	2014. október 19. - 13:15	ja, azt hittem, az induló szervezeteknek mindig jár vmi juttatás, plusz így több idejük marad támogatókat szerezni. de még ha ez így is van, ebben a közönyös közhangulatban tényleg kicsi a népszerűség esélye… és ha csoda folytán mégis összejönne, A Párt biztos felaprítaná a feltörekvőket egy-egy jól irányzott intézkedéssel.
Mielőtt segítséget kérnél	2017. július 18.2017. július 18.	Tiszta forrásból	2017. július 15.2017. július 15.	A mentazöld leggings kalandjai Portugáliában	2017. július 12.2017. július 12.	Jólmegmondás helyett csend	2017. július 9.2017. július 9.	Fejben lejátszott konfliktusok	2017. július 6.2017. július 6.	Amire egy éhezős és hajnalban kelős „nyaralás” tanított	2017. július 3.2017. július 4.	Ki nem mondott szavak	2017. június 30.2017. július 4.	Amikor a másik ember hülye	2017. június 27.2017. június 27.	Hagyod elfolyni az idődet?	2017. június 24.2017. június 24.	A legmélyebb félelem	2017. június 21.2017. június 21.	Facebook	Facebook
statisztika	1,135,766 látogatás, köszi!